વિધાનસભા અધ્યક્ષના આ નિર્ણયના અનુસંધાનમાં ગંભીર પ્રતિક્રિયા આપતાં પ્રદેશ કોંગ્રેસ પ્રમુખ ભરતસિંહ સોલંકીએ જણાવ્યું હતું કે, અધ્યક્ષનો આ નિર્ણય પક્ષપાતી, એકતરફી અને ગેરવાજબી છે કારણે બંને પક્ષે કસૂરવાર ધારાસભ્યો વિરૂધ્ધ કાર્યવાહી થવી જાઇતી હતી. કોંગ્રેસના ધારાસભ્યોને સસ્પેન્ડ કરાયા તો, જેમણે કોંગ્રેસના ધારાસભ્યોને ઉશ્કેર્યા અને માબહેન સામી ગાળો ભાંડી તે ભાજપના ધારાસભ્યો વિરૂધ્ધ કેમ અધ્યક્ષ દ્વારા કોઇ કાર્યવાહી કરાઇ નથી? એવો વેધક સવાલ પણ ભરતસિંહે ઉઠાવ્યો હતો.